b'\n_START_ARTICLE_\nStefan Kraft\n_START_SECTION_\n\xc5\xbdivljenjepis\n_START_PARAGRAPH_\nStefan Kraft je z 10 leti pri\xc4\x8del trenirati smu\xc4\x8darske skoke. Obiskoval je smu\xc4\x8darsko \xc5\xa1portno gimnazijo v Stamsu. Rodil se je v majhnem kraju z imenom Schwarzach im Pongau,ki \xc5\xa1teje okoli 3.500 prebivalcev in le\xc5\xbei dobrih 70 km ju\xc5\xbeno od Salzburga na severu Avstrije._NEWLINE_Kraft je v svetovnem pokalu za\xc4\x8del nastopati v sezoni 2011/12. Prvo zmago je dosegel 29. decembra 2014 na prvi tekmi novoletne skakalne turneje v nem\xc5\xa1kem Oberstdorfu. S tem je postal 144. zmagovalec tekem v  svetovnem pokalu in 27. avstrijski smu\xc4\x8darski skakalec z zmago. _NEWLINE_Kraft je v sezoni 2014/15 osvojil 63. Turnejo \xc5\xa1tirih skakalnic. S tem je postal 12 Avstrijec z zmago na novoletni skakalni turneji.\n_START_SECTION_\nSezona 2016/17\n_START_PARAGRAPH_\nKraft, je v tej sezoni osvojil skoraj vse, kar se je osvojiti dalo: dva naslova svetovnega prvaka v Lahtiju na Finskem na srednji in veliki skakalnici, veliki kristalni globus, mali kristalni globus v poletih in Raw Air turnir na Norve\xc5\xa1kem. 18. marca je v Vikersudnu postal lastnik svetovnega rekorda s poletom dolgim 253,5 metra. Na turneji \xc5\xa1tirih skakalnic je zmagal prvo tekmo v Oberstdorfu, vendar je v nadaljevanju zaradi zdravstvenih te\xc5\xbeav skupno pristal na 6 mestu, zmagal je Poljak Kamil Stoch.'